CELEX: 62022TN0028
Language: mt
Date: 2022-01-14 00:00:00
Title: Kawża T-28/22: Rikors ippreżentat fl-14 ta’ Jannar 2022 – Ryanair vs Il-Kummissjoni

7.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/31
            
         
      Rikors ippreżentat fl-14 ta’ Jannar 2022 – Ryanair vs Il-Kummissjoni
      (Kawża T-28/22)
      (2022/C 109/41)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentanti: E. Vahida, S. Rating u G.-I. Metaxas-Maranghidis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tas-26 ta’ Lulju 2021 dwar l-Għajnuna mill-Istat SA.63203 (2021/N) – Il-Ġermanja – Għajnuna għar-ristrutturazzjoni għal Condor; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka għaxar motivi.
      
                  1.
               
               
                  L-ewwel motiv: il-konvenuta wettqet żball ta’ liġi u l-għajnuna mill-Istat ikkontestata ma taqax fil-kamp ta’ applikazzjoni ratione materiae tal-Linji Gwida dwar is-Salvataġġ u r-Ristrutturazzjoni (1) għaliex Condor Flugdienst GmbH (iktar ’il quddiem “Condor”) qiegħda tiġi akkwistata minn grupp ta’ negozju ikbar u d-diffikultajiet tagħha ma humiex intrinsiki iżda huma r-riżultat ta’ allokazzjoni arbitrarja tal-ispejjeż.
               
            
                  2.
               
               
                  It-tieni motiv: il-konvenuta naqset milli tistabbilixxi falliment tas-suq jew tbatija soċjali.
               
            
                  3.
               
               
                  It-tielet motiv: il-konvenuta naqset milli tagħmel paragun ma’ xenarju alternattiv kredibbli li ma jinvolvix għajnuna mill-Istat u ma stabbilixxietx li Condor eżawrixxiet il-possibbiltajiet kollha disponibbli fis-suq.
               
            
                  4.
               
               
                  Ir-raba’ motiv: id-deċiżjoni kkontestata ma tistabbilixxix li l-pjan ta’ ristrutturazzjoni huwa realistiku, konsistenti u estensiv u kapaċi jistabbilixxi mill-ġdid il-vijabbiltà fit-tul ta’ Condor mingħajr ma jkollha bżonn ta’ iktar għajnuna mill-Istat f’perijodu raġonevoli.
               
            
                  5.
               
               
                  Il-ħames motiv: id-deċiżjoni kkontestata ma tistabbilixxix in-natura adegwata tal-għajnuna mill-Istat fid-dawl tal-ħsara kkawżata mill-kriżi tal-COVID-19.
               
            
                  6.
               
               
                  Is-sitt motiv: id-deċiżjoni kkontestata ma tistabbilixxix in-natura proporzjonata tal-għajnuna mill-Istat fid-dawl tal-ħsara kkawżata mill-kriżi tal-COVID-19.
               
            
                  7.
               
               
                  Is-seba’ motiv: id-deċiżjoni kkontestata ma tevalwax b’mod adegwat l-effetti negattivi tal-għajnuna mill-Istat.
               
            
                  8.
               
               
                  It-tmien motiv: id-deċiżjoni kkontestata tikser dispożizzjonijiet speċifiċi tat-Trattat FUE u l-prinċipji ġenerali tad-dritt tal-Unjoni li servew bħala bażi għal-liberalizzazzjoni tat-trasport bl-ajru fl-Unjoni sa mill-aħħar tas-snin 1980 (jiġifieri, il-prinċipju ta’ nondiskriminazzjoni, il-libertà li jiġu pprovduti servizzi – applikata għat-trasport bl-ajru permezz tar-Regolament Nru 1008/2008 (2) – u l-libertà ta’ stabbiliment).
               
            
                  9.
               
               
                  Id-disa’ motiv: il-konvenuta naqset milli tiftaħ proċedura ta’ investigazzjoni formali minkejja li ltaqgħet ma’ diffikultajiet serji u kisret id-drittijiet proċedurali tar-rikorrenti.
               
            
                  10.
               
               
                  L-għaxar motiv: il-konvenut kisret l-obbligu ta’ motivazzjoni tagħha.
               
            
         (1)  Il-linji gwida dwar l-għajnuna mill-Istat għas-salvataġġ u r-ristrutturar ta’ impriżi mhux finanzjarji f’diffikultà (ĠU 2014, C 249, p. 1).
      
         (2)  Regolament (KE) Nru 1008/2008 tal-Parlament Ewropew u tal-Kunsill tal- 24 ta’ Settembru 2008 dwar regoli komuni għall-operat ta’ servizzi ta’ l-ajru fil-Komunità (ĠU 2008, L 293, p. 3).